waring upang lalong maragdagan ang pagkakamangha ng mga kaharap ay hinalohalo ni simoun ang mga bato ng kaniyang kayumanggi at mahabang daliri at waring naiigaya sa taginting at sa pagdudulasang wariy patak ng tubig na nagbibigay kulay sa bahag hari. ang kinang ng gayong maraming tapyas at ang kahalagahan nilay nakaaakit sa mga mata. si kabisang tales, na lumapit dahil sa nasang makakita naman, ay ipinikit ang mga mata at lumayong bigla na waring upang mapawi ang isang masamang akala. ang gayong karaming kayamanan ay waring nakaaalipusta sa kaniyang kahirapan; naparoon ang taong yaon na ipinagpaparangalan ang kaniyang malaking yaman sa kasunod pa naman ng araw na iiwan niya ang bahay na iyon dahil sa kakulangan sa salapi at sa sukat mag ampon. narito ang dalawang brillanteng itim na pinakamalaki sa lahat ang sabi ng mag aalahas mahirap tapyasan, sapagkat napakatitigas.